APSTIPRINĀTS

Ar Daugavpils valstspilsētas pašvaldības domes

\_\_\_\_\_.\_\_\_\_.2023.

Lēmumu Nr.\_\_\_\_

**Daugavpils valstspilsētas pašvaldības atsavināmo nekustamo īpašumu**

**elektroniskas izsoles organizēšanas vispārējā kārtība**

**1. Vispārīgie noteikumi**

* 1. Šī kārtība nosaka Daugavpils valstspilsētas pašvaldības atsavināmā nekustamā īpašuma elektroniskas izsoles ar augšupejošu soli organizēšanu, piemērojot atsavināšanas veidu – pārdošanu izsolē (turpmāk – Kārtība).
	2. Izsolē pārdodamais Daugavpils valstspilsētas pašvaldības atsavināmais nekustamais īpašums (turpmāk – Izsolāmā manta) Kārtības izpratnē ir:
		1. neapbūvēts zemesgabals;
		2. nedzīvojama ēka (būve) un zeme kā vienots nekustamais īpašums;
		3. dzīvokļa īpašums – neizīrēts dzīvoklis,

un par kuru pārdošanu ir pieņemts attiecīgs Daugavpils valstspilsētas pašvaldības domes lēmums.

* 1. Izsole notiek elektronisko izsoļu vietnē <https://izsoles.ta.gov.lv> (turpmāk – Izsoļu vietne).
	2. Izsoli organizē Daugavpils valstpilsētas pašvaldības Izsoļu komisija, kura ir izveidota ar attiecīgu Daugavpils valstspilsētas pašvaldības rīkojumu vai domes lēmumu (turpmāk – Izsoles komisija).
	3. Pieteikšanas dalībai izsolē notiek Izsoļu vietnē <https://izsoles.ta.gov.lv> identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
	4. Personas reģistrēšana Izsoļu dalībnieku reģistrā, pieteikšanās dalībai izsolē, personas autorizācija dalībai izsolē, dalība izsolē ar pārstāvja starpniecību, izsoles norise notiek saskaņā ar Publiskas personas mantas atsavināšanas likuma 29.1 – 29.3 pantu, likuma “Par valsts un pašvaldību dzīvojamo māju privatizāciju ” pārejas noteikumu 30.punktu, Ministru kabineta 16.06.2015. noteikumiem Nr.318 “Elektronisko izsoļu vietnes noteikumi”, Izsoļu vietnes lietotāja rokasgrāmatu, Ministru kabineta 20.06.2017. noteikumiem Nr.343 “Tiesu administrācijas maksas pakalpojumu cenrādis” un citiem spēkā esošiem normatīvajiem aktiem.
	5. Sludinājumi par Izsolāmo mantu publicējami Latvijas Republikas oficiālajā izdevumā “Latvijas Vēstnesis”, laikrakstā “Reklāma Piektdienās”, Daugavpils valstspilsētas pašvaldības tīmekļa vietnē [www.daugavpils.lv](http://www.daugavpils.lv), Izsoļu vietnē [www.izsoles.ta.gov.lv](http://www.izsoles.ta.gov.lv) un saskaņā ar Daugavpils valstspilsētas pašvaldības rīkojumu - citās nekustamo īpašumu pārdošanas sludinājumu izvietošanas tīmekļvietnēs.

**2. Ierobežojumi, kas liedz kļūt par Izsoles dalībnieku**

2.1. Izsolē nedrīkst piedalīties, tajā skaitā nedrīkst pirkt Izsolāmo mantu citu uzdevumā, un netiek autorizētas izsolē Daugavpils pašvaldības centrālās pārvaldes Īpašuma pārvaldīšanas departamenta un Izsoles komisijas atbildīgas amatpersonas, kuras saskaņā ar amata pienākumiem vai atsevišķu uzdevumu piedalās izsoles organizēšanā.

2.2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība – apturēta vai pārtraukta, nav uzsākta tiesvedība par darbības izbeigšanu, maksātnespēju vai bankrotu.

2.3. Par izsoles dalībnieku nedrīkst būt personas, uz kurām ir attiecināmas Starptautiskās un Latvijas Republikas noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**3. Pirkuma maksas samaksas kārtība**

* 1. Ja Izsolāmo mantu pārdod ar tūlītēju samaksu, samaksa par Izsolāmo mantu veicama divu nedēļu laikā no izsoles noslēguma dienas, iemaksātā nodrošinājuma summa tiek ieskaitīta pirkuma maksā.
	2. Ja Izsolāmo mantu pārdod uz nomaksu, pirkuma maksas maksājumi jāveic šādā kārtībā:
		1. avansu, kurā tiek ieskaitīts nodrošinājums, 10 procentu apmērā no piedāvātās augstākās summas pircējs maksā divu nedēļu laikā no izsoles noslēguma dienas pirms nomaksas pirkuma līguma noslēgšanas;
		2. pārējo pirkuma maksas daļu pircējs maksā saskaņā ar maksājumu grafiku;
		3. par pirkuma maksas nenomaksāto daļu pircējs līdz nomaksas termiņa beigām maksā maksu par atlikto maksājumu likumiskos 6% gadā;
		4. par pirkuma maksas maksājumu termiņu neievērošanu pircējs maksa nokavējuma procentus 0.1% apmērā no kavētās pirkuma maksas summas par katru nokavēto dienu;
		5. ja pircējs samaksā visu pirkuma maksu viena mēneša laikā no nomaksas pirkuma līguma spēkā stāšanās dienas, maksa par atlikto maksājumu nav jāmaksā.
	3. Izsolāmās mantas nosolītājam pirkuma maksa vai avanss jāmaksā, pamatojoties uz Izsoles komisijas paziņojumu.
	4. Nokavējot pirkuma maksas vai avansa samaksas termiņu, Izsolāmās mantas nosolītājs zaudē Izsolāmās mantas pirkšanas tiesības. Izsolāmās mantas pirkšanas tiesības iegūst izsoles dalībnieks, kurš nosolījis nākamo augstāko cenu.
	5. Par Kārtības 3.4.punktā un 4.4.punktā minēto gadījumu izsoles dalībniekam, kurš nosolījis nākamo augstāko cenu, paziņo Izsoles komisija, nosūtot tam paziņojumu uz e-pasta adresi vai e-adresi (ja tāda ir) un tam divu nedēļu laikā no paziņojuma izsūtīšanas dienas jāsamaksā pirkuma maksa, ja Izsolāmo mantu pārdod ar tūlītēju samaksu, vai avanss, ja Izsolāmo mantu pārdod uz nomaksu.
	6. Ja Kārtības 3.5.punktā noteiktajā termiņā izsoles dalībnieks, kurš nosolījis nākamo augstāko cenu, nesamaksā pirkuma maksu vai avansu, tas zaudē Izsolāmās mantas pirkšanas tiesības.
	7. Pirkuma maksas, avansa un nodrošinājuma maksājums tiek uzskatīts par veiktu dienā, kad naudas līdzekļi saņemti Daugavpils valstspilsētas pašvaldības norēķinu kontā.
1. **Izsoles rezultātu apstiprināšana un pirkuma līgums**
	1. Ne vēlāk kā 30 dienu laikā pēc pirkuma maksas vai avansa saņemšanas Daugavpils valstspilsētas pašvaldības dome apstiprina izsoles rezultātus.
	2. Divu nedēļu laikā pēc izsoles rezultātu apstiprināšanas tiek sagatavots parakstīšanai Izsolāmās mantas pirkuma vai nomaksas pirkuma līgums, kas Izsolāmās mantas nosolītājam jāparaksta 30 dienu laikā pēc Izsoles rezultātu apstiprināšanas.
	3. Ja izsoles noteikumos paredzēts nekustamā īpašuma nomaksas pirkums vai īpaši izmantošanas nosacījumi, un ja augstākās cenas nosolītājs ir juridiska persona, pirkuma līgumu slēdz ar tādu juridisko personu, kuras nodokļu, tai skaitā nodevu un valsts obligātās sociālās apdrošināšanas iemaksu, parāds Latvijā nepārsniedz 150 *euro*. Nodokļu nomaksu pārbauda pirms izsoles rezultātu apstiprināšanas, ņemot vērā informāciju, kas ievietota Ministru kabineta noteiktajā informācijas sistēmā – Valsts ieņēmumu dienesta publiskajā nodokļu parādnieku datubāzē, kā arī pēdējos nekustamā īpašuma nodokļa administrēšanas sistēmā aktualizētos datus.
	4. Juridiskā persona, kura nosolījusi visaugstāko cenu, bet kurai Kārtības 4.3.punktā noteiktajā kārtībā konstatēts nodokļu parāds, zaudē Izsolāmās mantas pirkšanas tiesības, un Izsolāmā manta tiek piedāvāta pircējam, kurš nosolījis nākamo augstāko cenu.
	5. Ja Kārtības 4.4.punktā minētajā gadījumā izsoles dalībniekam – juridiskajai personai, kura nosolījusi nākamo augstāko cenu, atbilstoši Kārtības 4.3.punktā minētajam tiek konstatēts nodokļu parāds, tā zaudē Izsolāmās mantas pirkšanas tiesības.
	6. Juridiskā persona, kura nosolījusi visaugstāko cenu vai nosolījusi nākamo augstāko cenu un kurai atbilstoši Kārtības 4.3.punktā noteiktajā kārtībā konstatēts nodokļu parāds, var pierādīt tā neesību, ne vēlāk ka 15 darbdienu laikā no pirkuma maksas vai avansa samaksas dienas iesniedzot:
		1. attiecīgas personas vai tās pārstāvja apliecinātu izdruku no Valsts ieņēmumu dienesta izziņu par to, ka attiecīgajai personai nav nodokļu parādu, tai skaitā valsts sociālās apdrošināšanas iemaksu parādu;
		2. Valsts ieņēmumu dienesta vai Daugavpils pašvaldības centrālās pārvaldes Īpašuma pārvaldīšanas departamenta Nekustama īpašuma nodokļu administrēšanas nodaļas lēmuma kopiju par nodokļu samaksas pagarināšanu vai atlikšanu vai citus objektīvus pierādījumus par nodokļa parāda neesību.
	7. Izsolāmās mantas nosolītāja atteikšanās parakstīt Izsolāmās mantas pirkuma vai nomaksas pirkuma līgumu tiek uzskatīta par atteikumu pirkt Izsolāmo mantu.
2. **Nodrošinājuma atmaksa**
	1. Izsoles pretendentam, kurš nav autorizēts dalībai izsolē, nodrošinājumu atmaksā pēc Izsoles komisijas protokola (lēmuma) par atteikumu autorizēt dalībai izsolē parakstīšanas (pieņemšanas).
	2. Nākamās augstākās cenas nosolītājam nodrošinājumu atmaksā pēc izsoles rezultātu apstiprināšanas, pārējiem izsoles dalībniekiem, kuri nav ieguvuši Izsolāmās mantas pirkšanas tiesības, - **7** dienu laikā pēc izsoles noslēguma dienas, izņemot Kārtības 5.3.punktā paredzētos gadījumus.
	3. Iemaksāto nodrošinājumu neatmaksā:
		1. Izsolāmās mantas pircējam, jo nodrošinājums tiek ieskaitīts Izsolāmās mantas pirkuma maksā;
		2. Izsolāmās mantas nosolītājam un nākamās augstākās cenas nosolītājam, ja tie zaudējuši Izsolāmās mantas pirkšanas tiesības, jo nokavējuši Kārtības 3.1.punktā, 3.2.1.apakšpunktā un 3.6.punktā noteikto pirkuma maksas vai avansa samaksas termiņu;
		3. izsoles dalībniekam – juridiskai personai – Kārtības 4.4. un 4.5.punktā minētajos gadījumos;
		4. Izsolāmās mantas nosolītājam, kurš noteiktajā termiņā nav parakstījis pirkuma vai nomaksas pirkuma līgumu;
		5. autorizētajiem izsoles dalībniekiem, ja izsoles norises laikā neviens no izsoles dalībniekiem nepiedalās solīšanā;
		6. nevienam no izsoles dalībniekiem, starp kuriem ir konstatēta vienošanās, kas var ietekmēt izsoles rezultātus.
3. **Nenotikusi izsole**
	1. Lēmumu par izsoles atzīšanu par nenotikušu pieņem Izsoles komisija, ja:
		1. uz izsoli nav reģistrējusies neviena persona vai neviens izsoles dalībnieks nepiedalās solīšanā;
		2. tiek noskaidrots, ka nepamatoti noraidīta kāda izsoles dalībnieka piedalīšanās izsolē vai nepareizi noraidīts kāds pārsolījums;
		3. Daugavpils valstspilsetas pašvaldības dome nav apstiprinājusi izsoles rezultātus;
		4. izsoles norises laikā vai 24 stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu;
		5. Izsolāmās mantas nosolītājs, kas ir vienīgais autorizētais izsoles dalībnieks, neveic avansa vai pirkuma maksas maksājumu noteiktajā termiņā;
		6. nākamās augstākās cenas nosolītājs neveic avansa vai pirkuma maksas maksājumu noteiktajā termiņā Kārtības 3.5. un 3.6.punktā noteiktajā gadījumā;
		7. Kārtības 4.4.punkta minētajā gadījumā, ja izsoles dalībnieks – juridiskā persona – ir vienīgais solītājs, un 4.5.punkta minētajā gadījumā;
		8. ja izsolē piedalās dalībnieki, starp kuriem ir konstatēta vienošanās, kas var ietekmēt izsoles rezultātus;
		9. ir konstatēti tiesiski šķēršļi izsoles rīkošanai.
4. **Spēkā neesoša izsole**
	1. Lēmumu par izsoles atzīšanu par spēkā neesošu pieņem Izsoles komisija, ja:
		1. izsole izsludināta, pārkāpjot Publiskas personas mantas atsavināšanas likumu;
		2. Izsolāmo mantu nosolījusi vai nopirkusi persona, kurai nav bijušas tiesības piedalīties izsolē;
		3. Izsolāmās mantas pircējs ir likuma “Par zemes reformu Latvijas Republikas pilsētās” 20.panta otrajā daļā minētā persona un viņam nav dota piekrišana Izsolāmās mantas iegūšanai īpašumā. Šādā gadījumā pirkuma līgumu vai nomaksas pirkuma līgumu neslēdz, vai, ja tas ir noslēgts, izbeidz un pircējam atmaksā samaksāto pirkuma maksu;
		4. ja ar Izsolāmās mantas nosolītāju vai Kārtībā paredzētajos gadījumos ar izsoles dalībnieku, kurš nosolījis nākamo augstāko cenu, netiek noslēgts pirkuma vai nomaksas pirkuma līgums, lai novērstu noziedzīgu iegūtu līdzekļu legalizāciju un terorisma un proliferācijas finansēšanu saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu.
	2. Ja Izsole atzīta par spēkā neesošu, izsoli rīko vēlreiz ar iepriekšējās izsoles noteikumiem.
5. Citi nosacījumi
	1. Papildus Kārtībā noteiktajam, var tikt izvirzīti izsoles citi nosacījumi, kas tiek iekļauti elektroniskās izsoles noteikumos un apstiprināti ar Daugavpils valstspilsētas pašvaldības domes lēmumu par konkrētās Izsolāmās mantas pārdošanu izsolē.
	2. Izsoles dalībniekiem ir tiesības iesniegt sūdzību Daugavpils valstspilsētas pašvaldības domes priekšsēdētājam par Izsoles komisijas darbu 5 (piecu) dienu laikā no izsoles noslēguma dienas.

Daugavpils valstspilsētas pašvaldības

domes priekšsēdētājs A.Elksniņš